**Til medlemmer i Strindheim IL**

12. februar 2025

**Sakliste til det årlige møte i Strindheim Håndball**

Styret viser til innkalling til det årlige møte den 12. februar 2025 via Spond.

*Avholdes onsdag 19. februar kl. 19.00-20.00* ***på klubbhuset, 2. etg***

**Sakliste for årsmøtet:**

1. Godkjenne de stemmeberettigede medlemmene
2. Velge dirigent
3. Velge protokollfører
4. Velge to medlemmer til å underskrive protokollen
5. Godkjenne forretningsorden
6. Godkjenne innkallingen
7. Godkjenne sakslisten
8. Behandle håndballavdelingens årsberetning
9. Behandle håndballavdelingens regnskap 2024
10. Behandle innkomne saker
11. Fastsette treningsavgift
12. Vedta håndballavdelingens budsjett 2025
13. Valg: Styre med leder, nestleder, styremedlemmer

**Vel møtt ønskes våre medlemmer.**

**Håndballstyret i Strindheim IL**

**Elin Renolen - Frode Thomas Isaksen - Linn Finnehaug - Børge Breivold   
- Alexander Skjefte - Morten Aspnes**

*Stemmerett: regler følger av lovnormen § 6, og utgangspunktet er at alle som er over 15 år, har vært medlem av idrettslaget i minst én måned og har oppfylt medlemsforpliktelsene, har stemmerett.*

**SAK 1: Godkjenne de stemmeberettigede medlemmene**Under dette punktet på sakslisten skal årsmøtet avklare hvor mange medlemmer med stemmerett som er til stede ved starten av årsmøtet. Regler om stemmerett følger av lovnormen § 6, og utgangspunktet er at alle som er over 15 år, har vært medlem av idrettslaget i minst én måned og har oppfylt medlemsforpliktelsene, har stemmerett.Antall stemmeberettigede må fremgå av protokollen.

**SAK 2:** **Valg av dirigent**

*Hege Møllevik foreslås som dirigent*

**SAK 3: Valg av protokollfører**

*Hege Møllevik og Mona Østgård foreslås som protokollførere*

**SAK 4: Valg av to medlemmer til å underskrive protokollen**

*Forslag fremmes direkte i det årlige møtet*

**SAK 5: Godkjenne forretningsorden**

**STYRETS INNSTILLING TIL FORRETNINGSORDEN**

1. *Ordet forlanges ved håndsopprekning. Ordet innledes med presentasjon av talers navn*
2. *Ingen har rett til å få ordet mer enn tre ganger i samme sak. Unntatt for innledningsforedrag begrenses taletiden til 5 minutter første gang, 3 minutt for annen og 1 minutt tredje gang.*

*Forøvrig kan dirigenten når disse finner det påkrevd, stille forslag om ytterligere tidsbegrensning og strek for inntegnede talere*

1. *Representanter som forlanger ordet til forretningsorden har 1 min. taletid. Representanten rekker opp hånden, henvender seg til ordstyrer og sier «Til forretningsorden» og framfører deretter sitt innspill*
2. *Forslag skal leveres skriftlig til dirigenten undertegnet med forslagsstillers navn og navnet på det organisasjonsledd en representerer. Tidligere fremsatte forslag kan ikke trekkes tilbake og nye forslag kan ikke settes frem etter at strek er satt eller saken er tatt opp til votering*
3. *Alle beslutninger avgjøres ved alminnelig flertall hvis gjeldende lov ikke bestemmer noe annet*
4. *Det føres protokoll over årsmøtets forhandlinger. Protokollen føres av den årsmøtet har valgt til å føre protokoll*
5. *I protokollen innføres hvem som har hatt ordet i sakene, hvilke forslag som er fremmet, hvem som er forslagsstiller, hvilke vedtak som er fattet i den enkelte sak og resultatet av avstemninger med antall stemmer for og imot og ev. blanke stemmer*
6. *Protokollen publiseres på vår webside* [www.strindheimhandball.no](http://www.strindheimhandball.no) *så snart den er godkjent*
7. *Møtets forhandlinger er offentlige.*

**SAK 6: Godkjenne innkallingen**

*Innkalling ble publisert på* [www.strindheimhandball.no](http://www.strindheimhandball.no) *24. januar 2025.   
Sakspapirene ble publisert på klubbens hjemmeside og sendt via Spond 12. februar 2025.*

**SAK 7: Godkjenne sakslisten**

**SAK 8:** **Behandle avdelingens årsberetning 2024 inkl sportslig utvalg og dommere**

**Årsberetning fra styret i Strindheim håndball 2024**

2024 har vært et godt år for Strindheim håndball, både på sportslig og på administrativ side. Alle organisatoriske endringer og innføring av nye systemer som ble startet i 2023 er nå godt implementert, og vi har fått gode rutiner som daglig følges opp av administrativ leder Mona Østgård. Strindheim har inngått ny klubbavtale, og all handel av klubbutstyr går nå via Anton Sport på Lade. Mona administrerer avtalen, og er tett på for å sikre klubben tilbud og service fra Anton Sport som samarbeidspartner. I 2024 har vi klart å lage *en* felles kommunikasjonskanal for Strindheim håndball; Spond. Med dette får vi sikret at all nødvendig informasjon går ut i rett tid i rett kanal.

Da vi i 2023 fikk et negativt resultat har det i 2024 vært enda større fokus på tall og drift. Vi er stolte over at vi i alle år har hatt en sunn økonomi i Strindheim håndball, og vi har et uttalt mål om å drive fornuftig og samtidig sørge for at håndball er tilgjengelig for alle. Mona er våken og kunnskapsrik og får søkt på det som finnes av støtte- og kompensasjonsordninger. Det jobbes kontinuerlig for å finne løsninger for å holde aktivitetsavgiften så lav som mulig, og for å lande sponsoravtaler som kommer aktivitetstilbudet til gode.  
I 2024 kan vi vise til et positivt resultat, men vi må fortsette jobben med å sikre at Strindheim håndballs ambisjoner og drift er bærekraftig.

Vi har i styret og våre utvalg gitt enda tydeligere føringer på fordeling av både oppgaver og ansvarsområder, og målet er å få med flere som kan bringe inn sin kompetanse og være med og bidra for videre utvikling av Strindheim håndball.

Ved utgangen av 2024 hadde vi 691 aktive utøvere fra 6 år til senior samt de nye håpefulle fra rekruttskolen. Vi har 61 påmeldte lag som spiller aktivt i serie. Dette er en nedgang på godt over 100 spillere og ca 10 lag sammenlignet med tall fra fem år siden, men det jobbes veldig godt i klubben for vekst. Vi ønsker å begeistre enda flere yngre til å starte med håndball og bli en del av miljøet vårt, men vi ønsker også at spillerne våre fortsetter med håndball selv om skole, jobb og andre aktiviteter tar større plass i ungdomsårene. Vi ønsker videre å være en attraktiv klubb for håndballspillere som kommer flyttende til byen, eller som ikke finner riktig tilbud i egen klubb.

**NHF’s utviklingsprogram Klubbhuset**

Vi deltar i Norges håndballforbunds klubbutviklingsprogram *Klubbhuset* og ble i 2024 sertifisert på nivå 1 som en av de første klubbene i regionen. Vi skal fortsette arbeidet i 2025 og har som mål å bli sertifisert på nivå 2 før sommeren. Klubbhuset har som mål å bidra til en bedre klubbhverdag for spillere, tillitsvalgte, trenere, dommere og alle andre involvert i håndballgruppen. Vi ønsker å sørge for kvalitet i alle ledd, og legge til rette for utvikling og kontinuitet over tid.

**Samarbeid**

Vi har tett kontakt med NHF Region Nord, deltar i alle fora i regi av regionen og sparrer med vår klubbrådgiver på regionskontoret ved små og store problemstillinger i klubbhverdagen. Vi samarbeider med forbundet om å legge til rette for sikker streaming av kamper i nærhallene våre gjennom MyGame.

Vi søker dialog med de andre klubbene i Trondheim for å hindre for mye bevegelse av spillere mellom klubber, og inngår samarbeid hvis dette er hensiktsmessig for utøverne eller klubbene. Et eksempel på dette er at vi i 2024 hadde et samarbeidslag (sesongen 2023/24) for 07-guttene slik at de fikk mulighet til å spille i BRING. Høsten 2024 var 08-kullet stort nok til å satse BRING med et rent Strindheimlag (sesongen 2024/25). Vi har også et prestasjon- og partnersamarbeid med Sportsklubben Rapp der Strindheim er prestasjonspartner. Det overordnede målet er at flest mulig kan spille håndball lengst mulig – og fortrinnsvis i egen klubb. Strindheim skal legge til rette for best mulig kamp- og treningstilbud for alle spillere, uavhengig av nivå og ambisjoner.

Vi har blitt kontaktet av toppidrettsgymnaset WANG som ønsker å etablere seg på Leangen i Trondheim, og har sammen med flere klubber i byen skrevet støttebrev som WANG har levert i sin søknad. Ved å ha et ekstra tilbud for håndball som toppidrett i byen mener vi at vi kan beholde Strindheimungdommer i klubben i tre viktige år i stedet for at de må søke seg til andre byer for å gå videregående og spille håndball. Strindheim vil også være et naturlig valg for videregåendeelever som kommer flyttende til Trondheim og som har sin skole- og treningshverdag på Leangen.

**Klubbmøter**

Vi har også i 2024 gjennomført våre halvårige klubbmøter for å sikre god informasjonsflyt mellom lag, forskjellige utvalg og styret. Møtene ble avholdt 7. mai og 16. oktober i festsalen på Strindheim skole. Nesten uten unntak var alle lag representert på møtene. Styret, sportslig utvalg og dugnadskomiteene har informert om drift og hva som rører seg i klubben, og det har vært mulighet for å stille spørsmål eller komme med innspill. Vi har hatt disse møtene siden 2022, og får tilbakemeldinger på at de oppleves som nyttige for å sikre tids-nær informasjon og tett dialog.

**Halltid**Også i 2024 har vi hatt mindre halltid å tilby enn det som er ønsket av lagene. Det er Trondheim kommune som tildeler særidrettene halltid, og NHF Region Nord fordeler disse til klubbene etter antall lisensierte spillere og påmeldte lag i serien. Det ble i 2024 ikke kjøpt halltid i private haller.

**Treningsleir på Røros 2024**

Kick off på Røros er Strindheim håndballs store årlige begivenhet for alle spillere fra 11 år til senior, og 23.-25. august 2024 var vi på plass med ca 250 spillere fra 11 år til senior samt et stort apparat med foreldre, trenere, dugnadsgruppa, SU og styret. I år tok Alexander Skjefte hovedansvar for kjøkken og all logistikk rundt bespisning, og med seg hadde han kokken Jeanette – begge med lang erfaring innen restaurantbransjen. Dugnadskomiteen, Alexander og Mona gjorde en formidabel jobb med planlegging, bestilling og koordinering i forkant av helga. Det kom utelukkende positive tilbakemeldinger på mat og logistikk for gjennomføring av måltidene, og det hersket en god og rolig stemning blant dugnadsfolket på kjøkken og i matsal. I evalueringen kom det frem at spillerne var svært fornøyde med rettene som ble servert, og med mengde mat og tidspunkt for måltid. Tusen takk til Alexander og teamet, flott å ha slike ressurser i klubben som kan bidra med sin spisskompetanse på slike arrangement.  
Som tidligere år foregikk trening, møter, foredrag og bespisning på Verket. SU og trenerne var ansvarlig for det sportslige opplegget, og det ble også i år avholdt dommerkurs. Spillere og foreldre/ dugnadsvakter overnattet på Røros skole, og også i år leide vi inn nattevakter fra Røros til å ha ansvar på skolen. Tradisjonen tro inviterte styret klubbens trenere til middag på Galåen samfunnshus lørdag kveld som takk for innsatsen de gjør for Strindheim Håndball. Tusen takk til alle som bidro til ei super helg på Røros, og spesielt takk til dugnadskomiteen.

**Våre trenere**

Vi er heldige i Strindheim håndball som har så mange dyktige og dedikerte trenere. Mange har vært trener for egne barn i en årrekke og for flere lag i klubben. Disse har gått kledd i blå og gul Strindheimgenser i utallige timer hver uke og har vært viktige forbilder, motivatorer, mentorer og omsorgspersoner for barn og unge i Strindheim. Foreldretrenerne skaper rammer og en kontinuitet i klubben som jeg mener er helt avgjørende for å beholde flest mulig lengst mulig. Tusen takk til dere. Klubben engasjerer eksterne trenere fra 16 år til senior. Sportsplanen tilsier at det skal være et tett samarbeid mellom J/G16, junior og senior og dette har også i 2024 fungert meget bra.

Hovedtrener for HS og guttesida forlot klubben plutselig etter sesongen 2023/24, men vi fikk på plass et trenerteam bestående av Frøydis Kvithyll og Stig Roar Haagensen for sesongen 2024/25. Tusen takk for at dere tok ansvar og stilte opp. Bjørn Almåsbakk har også i 2024 hatt hovedansvaret for damesiden med Mari Molid som medtrener i sesongen 2023/24 og Annick Lipman i sesongen 2024/25.

**Foreldre i Strindheim**

Det er ikke mulig å drive en klubb eller et lag uten engasjerte og ansvarsbevisste foreldre. Strindheim håndball har heldigvis mange slike! Et godt og velfungerende støtteapparat er like viktig for alle lag uansett aldersklasse. Trenerne tar ansvar for det sportslige i trening og kamp, foreldrene tar ansvar for alt det andre. Hvis alle foreldre på et lag stiller opp gjennom sesongen blir det mange å fordele oppgaver på og mindre jobb for hver enkelt, og samtidig er det miljøskapende og sikrer samhold. Foreldrekontaktene er et svært viktig bindeledd mellom lag og klubb, og kontakten har i år i stor grad skjedd i Spond. Vi har ikke hatt jevnlige foreldrekontaktmøter igjennom 2024, men dette ønsker vi å ta tilbake i 2025 da vi ser stor verdi av å møtes, få samme informasjon til samme tid, bruke hverandre som sparringspartnere og for å dele erfaringer. Tusen takk til foreldrekontaktene for godt og konstruktivt samarbeid!

**Klubbdugnad**

Takket være klubbdugnaden som vi innførte i 2021 er vi stolte over å fortsatt kunne si at vi ikke har økt aktivitetsavgiften på mange år. Kostnadene for å drive klubb øker stadig og Strindheim håndball har aktivitetsavgift som hovedinntektskilde. Innføring av klubbdugnaden var et strategisk valg for å holde kostnadene nede for familier som har barn og unge som vil spille håndball, og likevel sikre forsvarlig drift av klubben vår. Dugnadsgruppa for klubbdugnad har også i 2024 lagt ned en stor jobb for å mobilisere til dette, og også i år har det blitt arrangert to dugnader med et godt resultat. Tusen takk for super innsats! Dette har alt å si for videre drift av Strindheim håndball.

Vi har fortsatt tilsynsansvar i Bydelshallen fredag – søndag. Første halvår i 2024 hadde Kjetil Pedersen hovedansvaret for tilsyn i Bydelshallen, etter det tok Børge Breivold over tilsynsansvaret. Fra høsten 2024 fikk vi også tilsynsansvar i Vikåsen-hallen på ukedagene. Frode Thomas Isaksen tok på seg oppgaven som tilsynsansvarlig for klubben. Tusen takk til Børge og Frode Thomas som har gjort en flott jobb for å opprettholde god dialog mellom klubben og kommunen, kjøre opplæring for dugnadsvakter samt koordinere dugnadsvakter mellom lagene.

**Ledelsen og styret i 2024**

|  |  |
| --- | --- |
| Leder | Elin Renolen |
| Nestleder | Morten Aurstad Aspnes |
| Sportslig styremedlem | Linn Finnehaug |
| Anleggsansvarlig | Frode Thomas Isaksen |
| Dommeransvarlig | Børge Breivold |
| Styremedlem | Alexander Skjefte |

**Øvrige funksjoner**

|  |  |
| --- | --- |
| Administrativ leder | Mona Østgård |
| Revisor | EK revisjon AS |
| Valgkomitè | Styret |
| Dugnadskomite Klubbdugnad 2024 | Høsten 2024:  G2012 Nina Sivertsen Brandal G2013Å Inger Johanne Gjøen-Øien J2013 Kjersti Bruserud  J2012 Gunhild I. Hagen  Våren 2024: Hege Møllevik, Hallstein Mevassvik, Monica H Eik-Nes og Tonje Rogstad. |
| Dugnadskomite Røros 2024 | G2010 Anna M. Billing (dugnad) J2010 Siv Anita Haukdal (skole/kjøkken mm)  G2011 Christian Berg Eilertsen (underholdning) J2011 Margareth Holthe (transport) |
| Dugnadskomite Camp Strindheim 2024 | G2014Å Frode Telstø  G2015Å *Endre Klokkervold*  G2014 S Ina A Stabæk/Marianne H Fjellstad  G2015S Marija Radonisk/Hedda Kaarstad Sjong  J2014 Anne Lise Olsen  J 2015Å Hilde Løset Walslag/Anette Gaare Vaagan J2015S *Veronica Valø Holten (Live)* |

På vegne av styret takker jeg alle i Strindheim håndball for pågangsmot, lojalitet, innsats og stort engasjement for klubben vår i 2024! En spesiell takk til **Linn Finnehaug** og **Morten Aspnes** som nå trer ut av sine verv. Dere har med utallige arbeidstimer gjort en formidabel jobb over mange år i styret og i sportslig utvalg.   
 *Elin Renolen, styreleder Strindheim håndball*

**Årsberetning fra Sportslig utvalg sesongen 24/25**

Håndballavdelingen i Strindheim IL har sesongen 24/25 hatt påmeldte lag i serie i alle årsklasser.  
 Vi videreførte også partner- prestasjons avtale med Sportsklubben Rapp på dame senior.

**Rapport fra Sportslig Utvalg sesongen 24/25**

Sesongen ble som tradisjon startet med kick-off på Røros i august. Dette ble nok engang en fantastisk helg med ca 230 spillere.

Senere på høsten, helg 19.-20. oktober 2024, ble det arrangert Camp Strindheim, som er et

kick off for de yngste lagene. Campen ble kjørt ganske lik fjorårets suksess og ble nok engang veldig vellykket. Det sportslige ble gjennomført av lagenes trenere, men noen spillere fra vårt Dame -og Herre seniorlag stilte opp på ei økt med teambuilding for alle lag.

Rekruttskolen kjørte vi også likedan i år som ifjor og gjennomførte den samme helg

som Camp Strindheim. Rekruttskolen endte opp med 57 nye kommende spillere i Strindheim Håndball.

Denne sesongen har vi lag i 2. div. og 5.div. for damer, og 2. og 3.div for herrer, noe som også er viktig for yngre spillere som ser at Strindheim nå kan tilby et godt langsiktig tilbud for alle uansett ambisjonsnivå.

Når det gjelder treningshverdagen så skulle vi fortsatt ha tenkt oss mer halltid, og spesielt i våre to nær-haller, Bydelshallen og Leangenhallen. Det har også vært begrenset med tid i gymsal, så vi har måttet innskrenke flere økter fra 1,5 time til 1 time og 15 minutter.

Rekruttering av trenere ble ekstra utfordrende ettersom han som vi hadde forespeilet og dialog med plutselig forsvant til en annen klubb. Dette betydde mye jobbing i sommerferien for å finne erstattere på flere lag. Her må vi rette en stor takk til støtteapparatet rundt lagene som har tatt på seg et hovedansvar på kort tid.

Som nevnt tidligere er Strindheim representert i de nasjonale seriene BRING og LERØY på guttesiden.

Sportslig utvalg (SU) har vært aktive gjennom hele året, og har behandlet flere ulike saker som har gått på det sportslige både individuelt og på lag.

SU har dette året bestått av Bente Bremseth, Morten Aspnes, Per Morten Eriksen, Anja Botngård, Vera Rødsjø, og undertegnede Linn Finnehaug (styrekontakt). Morten Loennechen valgte å fratre sin rolle i SU. Vi retter en stor takk til han for hans innsats! SU har fått inn 2 nye representanter denne sesongen; Lily Rydbeck og Anne Bruset. Vi ønsker de velkommen inn i Sportslig utvalg!

*Linn Finnehaug, sportslig leder Strindheim håndball*

**Årsberetning fra dommeransvarlig sesongen 24/25**

Undertegnede har vært dommeransvarlig i SIL Håndball denne sesongen også. Jeg har fungert som klubbens bindeledd mellom dommer og klubb samt mellom klubb og region. Har blant annet arbeidet med å beholde eksisterende dommere samt bidratt til rekruttering av nye dommere. I tillegg har jeg fulgt opp og veiledet dommerne ved kamper. Vi har en bra base med engasjerte og ivrige dommere.

Status på aktive dommere i klubben i dag:

Barneveileder:  **48**     (9-11)

Dommer 1:  **29**     (12-14)

Dommer 2:  **14**     (14 år – 3.div)

Dommer 3:  **2**       (2.div – Elite)

Dommerutviklere: 2

Sist sesong kom det til et relativt stort kull fra 2009-årgangen, som sørget for en bra økning av aktive dommere. Så langt har disse dømt over 100 kamper til sammen, og 15 stk tok Dommer 1 kurs innenfor første halvår som dommer. Dette grunnet interesse og ønske om å dømme litt mer «spennende» kamper, som det raskt blir når man kommer opp i 12-års kamper. Strindheim pleier å ha alle som fyller 15 på dommerkurs på Røros, men man ser av erfaring denne sesongen at logistikken rundt dette blir litt dårlig når noen kun tar kurset, men ikke tenker/ønsker å dømme. I samarbeid med regionen, så skal det legges opp litt annerledes inn mot neste sesongs kickoff på Røros.

Vi innfører også litt endret kontrakter med våre dommere, som også gjenspeiles utstyr de får fra klubben, ut ifra hvilket nivå de skal dømme på.

Det er et stort fokus på Fair Play inn i idretten, med Fair Play blir det større glede og større fokus på riktig dømming. Det er viktig at publikum blir mer bevisste på hvordan deres oppførsel ofte bidrar til å ødelegge for dommeren. Men vi er også bevisste på at publikum skaper nødvendig liv på tribunen. Håndball skal være gøy og spontane utbrudd fra publikum tåler vi. Det er den destruktive adferden vi vil til livs – og vi tror at Fair Play vil virke positivt på spillere, ledere, dommere og publikum.

*Børge Breivold. Dommer-kontakt og styremedlem*

**SAK 9: RESULTATREGNSKAP 2024**

**NB:** Det framlagte regnskapet er ikke ferdig revidert. Vi tar derfor forbehold om revisors mulige endringer.

|  |  |  |
| --- | --- | --- |
| **Kontonr.** | **Konto** | **Sum** |
|  | **Salgsinntekt** | **2 925 647,96** |
| 3200 | Treningsavgifter | 1 960 878,29 |
| 3201 | Medlemskontingenter | -207,00 |
| 3202 | Kiosksalg | 345 553,00 |
| 3203 | Lotteri/bingoinntekter | 20 998,50 |
| 3205 | Inntekter egne idrettsarrangement | 25 886,00 |
| 3209 | Varesalg fra kortvarig salgsarrangement. Unntatt fra mva. | -770,00 |
| 3400 | Offentlig tilskudd | 573 309,17 |
|  | **Annen driftsinntekt** | **3 314 917,56** |
| 3600 | Leieinntekter klubbhus. Unntatt fra mva. | 18 000,00 |
| 3900 | Merverdiavgiftskompensasjon | 424 455,00 |
| 3901 | Grasrotandel | 24 238,76 |
| 3902 | Spons, ikke omsetning (Gaveoverføring, sosiosponsing) | 197 877,00 |
| 3903 | Dugnadsinntekter. Ikke mva pliktig | 1 284 977,00 |
| 3904 | Inntekt fra gave/ donasjon | 8 500,00 |
| 3905 | Egenandeler lag/ medlemmer. Ingen mva. | 1 123 699,45 |
| 3906 | Frikjøp dugnad | 91 300,00 |
| 3907 | Flaskeinnsamling | 7 444,50 |
| 3908 | Annen driftsrelatert inntekt | 113 375,85 |
| 3911 | Interne overføringer i organisasjonen | 21 050,00 |
|  | **Sum driftsinntekter** | **6 240 565,52** |
|  | **Varekostnad** | **92 739,36** |
| 4300 | Kioskvarer for videresalg | 25 762,17 |
| 4301 | Andre varer for videresalg (Dugnadsvarer, utstyr m.m.) | 89 192,50 |
| 4302 | Kostnad tilknyttet salg av reklame (Trykk etc.) | 10 134,50 |
| 4370 | Innkjøpsprisreduksjon, rabatt, cash back | -32 349,81 |
|  | **Lønnskostnad** | **1 190 865,88** |
| 5000 | Lønn til ansatte | 761 413,88 |
| 5015 | Honorar ideell < kr 10000 | 0,00 |
| 5092 | Feriepenger | 83 459,73 |
| 5097 | Lønnskostnad lag (Betales av lag) | 42 481,63 |
| 5098 | Tilbakeført lønn til andre lag | -42 481,63 |
| 5190 | Periodiseringskonto lønn | 0,00 |
| 5400 | Arbeidsgiveravgift | 118 425,24 |
| 5405 | Arb.giv.avg av pål. feriepenger | 11 767,81 |
| 5800 | Refusjon av sykepenger | -27 430,00 |
| 5801 | Refusjon sykepenger aga | -19 201,00 |
| 5802 | Motkonto Refusjon sykepenger aga | 19 201,00 |
| 5950 | Obligatorisk tjenestepensjon (OTP) | 43 549,10 |
| 5952 | Innberetning OTP/AFP | 97 682,44 |
| 5953 | Motkonto Innberetning OTP/AFP | -97 682,44 |
| 5990 | Annen personalkostnad | 556,70 |
| 5995 | Sosiale arrangement (Avslutninger, kick off etc.) | 199 123,42 |
|  | **Annen driftskostnad** | **4 769 764,53** |
| 6300 | Leie lokaler | 4 150,00 |
| 6310 | Leie av idrettsarena (Bane, hall etc.) | 169 200,00 |
| 6420 | Leie datasystemer | 18 708,71 |
| 6440 | Leie transportmidler | 19 380,44 |
| 6540 | Inventar | 12 049,20 |
| 6550 | Driftsmateriale | 794,80 |
| 6551 | Spillermateriell | 99 490,56 |
| 6552 | Treningsutstyr | 158 595,85 |
| 6553 | Førstehjelpsutstyr (Sanitet) | 8 120,38 |
| 6554 | Datautstyr (Hardware) | 1 907,00 |
| 6555 | Datautstyr (Software) | 223,75 |
| 6557 | Omberammingsgebyr/ bot | 36 887,00 |
| 6558 | Fysio, kiropraktor, lege etc. | 12 104,00 |
| 6560 | Rekvisita | 1 863,96 |
| 6561 | Treningsavgift (Eks. 3T abonnement) | 4 764,42 |
| 6562 | Spillerutviklingstiltak | 3 000,00 |
| 6700 | Revisjonshonorar | 21 920,00 |
| 6705 | Regnskapshonorar | 153 515,28 |
| 6710 | Dommerhonorar | 299 472,51 |
| 6711 | Andre dommerutgifter | 117 185,76 |
| 6795 | Leie av ekstern arbeidskraft (trenere o.l) | 448 564,00 |
| 6820 | Trykksaker | 38 160,00 |
| 6860 | Møte, kurs, oppdatering o.l. | 56 938,00 |
| 6870 | Kursutgifter for trener, leder, dommer o.l | 54 269,00 |
| 7100 | Bilgodtgjørese oppgavepliktig | 3 988,50 |
| 7110 | Kjøregodtgjørelse, ikke opplysningsplitkig (Under 10.000 pr år) | 6 826,00 |
| 7140 | Reisekostnad ikke oppg.pliktig | 1 044 839,88 |
| 7145 | Reiseutgiftsfordeling | 20 584,71 |
| 7160 | Diettkostnad ikke oppg.pliktig | 11 026,41 |
| 7400 | Kontingent fradragsberettiget | 790,00 |
| 7410 | Kontingent ikke fradragsberettiget | 3 500,00 |
| 7421 | Gave til personer innad i organisasjonen | 2 340,00 |
| 7600 | Lisensavgift | 5 280,00 |
| 7710 | Styremøtekostnader | 5 206,00 |
| 7740 | Øresavrunding | -0,52 |
| 7770 | Bank og kortgebyr | 32,00 |
| 7771 | Gebyr Buypass/Spond | 62 117,76 |
| 7775 | Gebyr Vipps/Zettle | 6 094,71 |
| 7790 | Annen kostnad | 5 190,00 |
| 7791 | Interne overføringer i organisasjonen | 75 953,80 |
| 7792 | Påmelding cup, renn, stevner etc. | 187 902,00 |
| 7793 | Påmeldingsavgift divisjon | 460 594,00 |
| 7794 | Overgangsgebyr | 36 528,16 |
| 7795 | Premier | 2 239,00 |
| 7796 | Treningssamling | 1 087 467,50 |
|  | **Sum driftskostnader** | **6 053 369,77** |
|  | **Driftsresultat** | **187 195,75** |
|  | **Annen finansinntekt** | **102 405,00** |
| 8050 | Annen renteinntekt | 15 249,00 |
| 8051 | Renteinntekt bank | 87 156,00 |
|  | **Annen finanskostnad** | **1 267,15** |
| 8155 | Forsinkelsesrente / rente leverandør | 1 267,15 |
| 8160 | Valutatap | 0,00 |
|  | **Netto finansposter** | **101 137,85** |
|  | **Resultat før skatt** | **288 333,60** |
|  | **Ordinært resultat** | **288 333,60** |
|  | **Udisponert overskudd/underskudd** | **288 333,60** |

**SAK 10: Behandle innkomne saker / Årsoppgjørsdisposisjon**

*Forslag – Opprettelse av eget prosjektnummer og bankkontonummer for Treningsleiren for å ha god kontroll og styring med dette store arrangementet - fra år til år.*

*Forslag: Prosjektnummer 3996 med kontonummer 4212.07.80381 opprettes.*

*Vedtas.*

**Årsoppgjørsdisposisjon** *Etter vedtak i årsmøtet 2024 gjøres internoverføring:  
Renteinntekt fra håndball-avdelingens sparekonto (4202.38.37190), overføres årlig til ny konto   
Håndball-avdelingens Sportslige Fond (4212.07.80411) øremerket sportslig satsing.*

*Startkapital i 2024 var kr 30.065. Renteinntekter for 2024 ble på kr 16.473.*

*Vedtas.*

**SAK 11 Fastsette Treningsavgifter**Vi ønsker ikke å øke avgiftene i år heller – det er ikke gjort på 6 år og det er vi stolt av!  
Men for å få til dette må vi pålegge alle fra 10 år til senior følgende:  
Klubbdugnad skal gjennomføres 2 ganger pr år (mars & november).

Dette for å klare å holde aktivitetsavgiften på et lavt nivå, så alle som ønsker å delta har muligheten for det. Det er å anse som en rabattering av aktivitetsavgiften, og de som ikke ønsker/vil delta har mulighet til å kjøpe seg fri. (kr 700 x 2). Vi har satt vedtak i håndballballstyret på at de 6 eldste lagene /J/G, 16 år og opp) skal forespørres ang innkomne dugnader først, så de har mulighet til å lettere inntjene egenandeler og andre kostnader for å kunne delta i vår aktivitet. Følgende satser vedtas for Strindheim IL Håndball (SilH).   
(Faktureres i 2 rater med utsending i januar og august. Oppgjørs-gebyr belastes spiller høst og avd vår.)

|  |  |
| --- | --- |
| **Alder** (Spillende årsklasse) | **Sesongen 25/26** |
| Klasse 6 år | De som ikke deltok på håndballskole betaler 350,- |
| Klasse 7 år | 1200,- |
| Klasse 8 år | 1800,- |
| Klasse 9 år | 2100,- |
| Klasse 10 år | 2450,- |
| Klasse 11 år | 3000,- |
| Klasse 12 år | 3300,- |
| Klasse 13 år | 3800,- |
| Klasse 14 år | 4200,- |
| Klasse 15/16 år | 4850,- |
| Junior/Senior | 6300 |

Om det blir behov, ønsker styret å få fullmakt til øke avgiften gjeldende fra høsten 2025.

**SAK 12:** **Vedta håndballavdelingens budsjett 2025**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Drifts inntekt Kode** |  | | | | | **Budsjett Håndball avd** | **Budsjett Treningsleir** | **Budsjett Camp Str.h** | **Budsjett HÅN samlet** |
| 3200 | **Trenings-/Aktivitets-avgifter** | | | | | 1950000 | 0 | 0 | **1950000** |
| 3202 | **Kiosksalg/Supporterutstyr** | | | | | 12000 | 0 | 30000 | **42000** |
| 3203 | **Lotteri/Spond loddsalg/ Max bingoinnt/ Cash back** | | | | | 10000 | 7000 | 3000 | **20000** |
| 3205 | **Inntekter fra egne arr** | | | | | 0 | 280000 | 20000 | **48000** |
| 3400 | **Offentlig tilskudd: Komm/Fylke/Stat. Forbund/Krets** | | | | | 400000 | 0 | 0 | **400000** |
| 3900 | Moms-kompensasjon | | | | | 425000 | 0 | 0 | **425000** |
| 3903 | **Dugnadsinntekter. Ikke mva pliktig** | | | | | 385000 | 0 | 0 | **385000** |
| 3907 | Flaskeinnsamling | | | | | 0 | 0 | 500 | **500** |
|  | **SUM DRIFTSINNTEKTER** | | | | | 3182000 | 287000 | 53500 | **3522500** |
|  |  | | | | |  |  |  |  |
| **Drifts utgifter Kode** |  | | | | | **Budsjett Håndball avd** | **Budsjett Treningsleir** | **Budsjett Camp Str.h** | **Budsjett HÅN samlet** |
| 4301 | Andre varer for videresalg (Dugnadsvarer, utstyr mm) | | | | | 100000 | 0 | 0 | **100000** |
| **4430** | **Kostnader til reise, overnatting, mat** | | | | | 0 | 190900 | 15000 | **205900** |
| **4440** | **Kostnader til utstyr preparering, materiell** | | | | | 0 | 0 | 7200 | **7200** |
| **4493** | **Påmelding divisjon/seriespill** | | | | | 470000 | 0 | 0 | **470000** |
| **4495** | **Premier** | | | | | 0 | 3600 | 0 | **3600** |
|  |  | | | | |  |  |  | 0 |
| 5000 | Lønn til ansatte | | | | | 687333 | 0 | 0 | 687333 |
| 5015 | Honorar ideell < kr 10000 | | | | | 31000 | 0 | 0 | 31000 |
| 5090 | Feriepenger | | | | | 70108 | 0 | 0 | 70108 |
| 5400 | Arbeidsgiveravgift | | | | | 98290 | 0 | 0 | 98290 |
| 5401 | Arbeidsgiveravgift på feriepenger | | | | | 10025 | 0 | 0 | 10025 |
| 5950 | Obligatorisk tjenestepensjon (OTP 7%) | | | | | 48110 | 0 | 0 | 48110 |
|  |  | | | | |  |  |  | 0 |
| 6300 | Leie lokaler | | | | | 18000 | 72000 | 0 | **90000** |
| 6420 | Leie datasystemer/web/Learn Handball | | | | | 20000 | 0 | 0 | **20000** |
| 6540 | Inventar | | | | | 2000 | 0 | 0 | **2000** |
| 6551 | **Spillermateriell/tall & logo spilletrøya/gensere** | | | | | 18000 | 0 | 14000 | **32000** |
| 6552 | **Treningsutstyr** | | | | | 30000 | 0 | 0 | **30000** |
| 6557 | **Omberammingsgebyr/ bot** | | | | | 15000 | 0 | 0 | **15000** |
| 6560 | Rekvisita | | | | | 2000 | 7000 | 0 | **9000** |
| 6562 | Spillerutviklingstiltak | | | | | 5000 | 0 | 0 | **5000** |
| 6700 | Revisjonshonorar | | | | | 23000 | 0 | 0 | **23000** |
| 6705 | Regnskapshonorar | | | | | 155000 | 0 | 0 | **155000** |
| 6710 | **Dommerhonorar** | | | | | 300000 | 0 | 0 | **300000** |
| 6711 | Andre dommerutgifter: Senior 2. div mm | | | | | 117300 | 0 | 0 | **117300** |
| 6795 | Leie av ekstern arbeidskraft / trenere o.l. | | | | | 445102 | 13500 | 0 | **458602** |
| 6800 | Kontorrekvisita | | | | | 1000 | 0 | 0 | **1000** |
| 6820 | Trykksaker/Transfer logo & tall | | | | | 8000 | 0 | 0 | **8000** |
| 6860 | Møte, kurs, oppdatering o.l. MÅLVAKTSTRENING | | | | | 41000 | 0 | 0 | **41000** |
| 6870 | **Kursutgifter for trener, leder, dommer o.l** | | | | | 100000 | 0 | 0 | **100000** |
| 6903 | Telefon | | | | | 3000 | 0 | 0 | **3000** |
|  |  | | | | |  |  |  | 0 |
| 7100 | Bilgodtgjørelse oppgavepliktig | | | | | 160000 | 0 | 0 | **160000** |
| 7140 | Reisekostnad ikke oppgavepliktig | | | | | 30000 |  | 4000 | **34000** |
| 7145 | Reiseutgiftsfordeling | | | | | 45000 | 0 | 0 | **45000** |
| 7410 | Kontingent - ikke fradragsberettiget | | | | | 4000 | 0 | 0 | **4000** |
| 7600 | Lisensavgift | | | | | 25000 | 0 | 0 | **25000** |
| 7710 | **Styremøtekostnader** | | | | | 10000 | 0 | 0 | **10000** |
| 7720 | **Årsmøtekostnader** | | | | | 5000 | 0 | 0 | **5000** |
| 7771 | Gebyr Buypass/Spond/Vipps | | | | | 59000 | 0 | 0 | **59000** |
| 7791 | Interne overføringer i avd (Trenerkomp 13-15 år) | | | | | 12000 | 0 | 0 | **12000** |
|  | SUM DRIFTSKOSTNADER | | | | | 3168268 | 287000 | 40200 | 3495468 |
|  |  | | | | | 13732 | 0 | 13300 | 27032 |
|  | |  |  |  |
| 8051 | Renteinntekt bank | | | | | 80000 | 0 | 0 | 80000 |
|  | SUM DRIFTSRESULTAT | | | | |  |  |  | 107032 |

**SAK 13 Valg**

**INNSTILLING TIL STYRESAMMENSETNING STRINDHEIM HÅNDBALL 2025**

Alle verv er 2 årig:

Styreleder: Elin Renolen ikke på valg (2024 – 2025)

Nestleder: Alexander Winogradoff Sandø velges for 2 år (2025 - 2026)

Styremedlem: Alexander Hildrum Skjefte gjenvelges (2025-2026)

Styremedlem: Frode Thomas Isaksen ikke på valg (2024-2025)

Sportslig leder: XXX velges for 2 år (2025-2026)

Dommeransvarlig: Børge Breivold ikke på valg (2024-2025)

Om vervet sportslig leder ikke blir valgt, ønsker styret å få fullmakt til å jobbe videre med å finne en egnet kandidat.